कतर के प्रधानमंत्री शेख अब्दुल्ला बिन नासेर बिन खलीफा अल थानी ने कल (03 दिसंबर, 2016) को राष्ट्रपति भवन में राष्ट्रपति प्रणब मुखर्जी से भेंट की।
भारत में कतर के प्रधानमंत्री का अभिवादन करते हुए राष्ट्रपति ने कहा कि दो वर्षों में तीसरी उच्चस्तरीय यात्रा से यह स्पष्ट होता है कि दोनों देश अपने द्विपक्षीय संबंधों को मजबूत बनाने की दिशा में अग्रसर हैं। राष्ट्रपति ने कहा कि भारत खाड़ी के अपने पड़ोसी देशों के साथ संबंधों को अत्यधिक महत्व देता है। भारत, खाड़ी और अरब देशों में कतर को अपने एक प्रमुख संभाषी के रूप में देखता है।
राष्ट्रपति ने कहा कि कतर के साथ भारत के संबंध ऐतिहासिक रूप से गहरी जड़े रखते हैं और दोनों देशों के बीच व्यापार वाणिज्य संबंधों के माध्यम से नागरिकों के बीच सक्रिय संबंधों से प्रगाढ़ बने हुए है। दोनों देशों का सहयोग को बढ़ाने का समान लक्ष्य है। उन्होंने कहा कि व्यापार को और अधिक व्यापक एवं संतुलित बनाने के लिए अवसरों की पहचान की जानी चाहिए। भारतीय कंपनियां फीफा 2022 विश्व कप और विज़न 2030 के अंतर्गत कतर विकास योजनाओं में बुनियादी ढांचे के विकास में सहभागी बनने की इच्छुक है।
कतर के प्रधानमंत्री ने राष्ट्रपति की भावनाओं पर आभार व्यक्त करते हुए कहा कि भारत के प्रधानमंत्री के साथ उनकी वार्ता शानदार रही। उन्होंने कहा कि कतर भारत को एक रणनीतिक भागीदार के रूप में देखता है और भारत से अपने संबंधों में विस्तार का इच्छुक है।

कतर के प्रधानमंत्री शेख अब्दुल्ला बिन नासेर बिन खलीफा अल थानी ने कल को राष्ट्रपति भवन में राष्ट्रपति प्रणब मुखर्जी से भेंट की। भारत में कतर के प्रधानमंत्री का अभिवादन करते हुए राष्ट्रपति ने कहा कि दो वर्षों में तीसरी उच्चस्तरीय यात्रा से यह स्पष्ट होता है कि दोनों देश अपने द्विपक्षीय संबंधों को मजबूत बनाने की दिशा में अग्रसर हैं। राष्ट्रपति ने कहा कि भारत खाड़ी के अपने पड़ोसी देशों के साथ संबंधों को अत्यधिक महत्व देता है। भारत, खाड़ी और अरब देशों में कतर को अपने एक प्रमुख संभाषी के रूप में देखता है। राष्ट्रपति ने कहा कि कतर के साथ भारत के संबंध ऐतिहासिक रूप से गहरी जड़े रखते हैं और दोनों देशों के बीच व्यापार वाणिज्य संबंधों के माध्यम से नागरिकों के बीच सक्रिय संबंधों से प्रगाढ़ बने हुए है। दोनों देशों का सहयोग को बढ़ाने का समान लक्ष्य है। उन्होंने कहा कि व्यापार को और अधिक व्यापक एवं संतुलित बनाने के लिए अवसरों की पहचान की जानी चाहिए। भारतीय कंपनियां फीफा दो हज़ार बाईस विश्व कप और विज़न दो हज़ार तीस के अंतर्गत कतर विकास योजनाओं में बुनियादी ढांचे के विकास में सहभागी बनने की इच्छुक है। कतर के प्रधानमंत्री ने राष्ट्रपति की भावनाओं पर आभार व्यक्त करते हुए कहा कि भारत के प्रधानमंत्री के साथ उनकी वार्ता शानदार रही। उन्होंने कहा कि कतर भारत को एक रणनीतिक भागीदार के रूप में देखता है और भारत से अपने संबंधों में विस्तार का इच्छुक है।